Αρ. Πρωτ. 711/12.08.2025

Χίος,25/08/2025

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

ΓΙΑ ΠΡΟΣΛΗΨΗ ΨΥΧΟΛΟΓΟΥ

Το **Κέντρο Παιδιού και Εφήβου** είναι Αστική Μη Κερδοσκοπική Εταιρεία, εμπνευσμένη από το πνεύμα της Κοινωνικής – Κοινοτικής Ψυχιατρικής, συμβάλει στην ψυχιατρική μεταρρύθμιση στην Ελλάδα. Δραστηριοποιείται στον τομέα της ψυχικής υγείας από το 1996 και διατηρεί 6 δομές σε Χίο και Αθήνα. Αποτελεί την μεγαλύτερη μη κερδοσκοπική εταιρεία στην Ελλάδα με έδρα στην περιφέρεια και μάλιστα στο ακριτικό νησί της Χίου.

Το Δ.Σ. της Αστικής μη κερδοσκοπικής εταιρείας Κέντρο Παιδιού και Εφήβου, με έδρα τη Χίο, Εγκρεμού 30, καλεί τους υποψηφίους να εκδηλώσουν ενδιαφέρον για την κάλυψη:

Μίας (1) θέσης εργασίας στην Κινητή Μονάδα Ψυχικής Υγείας Χίου στη Χίο, με ειδικότητα:

**Ψυχολόγος με τίτλο σπουδών Π.Ε. (πλήρους απασχόλησης).**

Η συνεργασία θα έχει τη μορφή εξαρτημένης σχέσης εργασίας ιδιωτικού δικαίου ορισμένου χρόνου (1 έτος) με προοπτική ανανέωσης σε αορίστου χρόνου.

**Α. Αρμοδιότητες:**

* Συνεδρίες (λήψη ιστορικού, ψυχολογική αξιολόγηση - υποστήριξη)
* Συμβουλευτική οικογένειας/ συγγενών
* Γραπτές αναφορές (follow up), τήρηση αρχείου και ηλεκτρονικού φακέλου
* Συμμετοχή στις Διεπιστημονικές Ομάδες
* Συμμετοχή στις Ομάδες Εποπτείας
* Σχεδιασμός και συμμετοχή σε δράσεις αγωγής κοινότητας
* Εποπτείες σε πρακτικά ασκούμενους και εθελοντές

**Β. Προσόντα υποψηφίων**

Απαραίτητα προσόντα:

* Πτυχίο τμήματος Ψυχολογίας Ελληνικών Πανεπιστημίων ή ισότιμων Πανεπιστημίων εξωτερικού με αναγνώριση ΔΟΑΤΑΠ.
* Άδεια άσκησης επαγγέλματος.
* Εκπληρωμένες στρατιωτικές υποχρεώσεις (για τους άνδρες υποψηφίους)
* Δίπλωμα οδήγησης.

Επιθυμητά Προσόντα:

* Εκπαίδευση ή/και κλινική εμπειρία στην κοινοτική ψυχιατρική.
* Γνώση αγγλικών και χρήσης Η/Υ.
* Γνώση χορήγησης και βαθμολόγησης σταθμισμένων ψυχολογικών δοκιμασιών (προσωπικότητας MMP-I, νοημοσύνης WAIS , WISC, WPPSI).
* Εκπαίδευση ψυχοθεραπείας.
* Κατά την αξιολόγηση και επιλογή θα συνεκτιμηθούν λοιπές δεξιότητες .

**Γ. Παροχές**

* Δυνατότητα ανανέωσης σύμβασης.
* Παροχή εποπτείας.
* Υποστήριξη από πολυμελή διεπιστημονική ομάδα.
* Δυνατότητα συμμετοχής σε σεμινάρια, ημερίδες και συνέδρια.

**Δ. Κατάθεση δικαιολογητικών – ημερομηνίες υποβολής δικαιολογητικών**

* Αίτηση Υποψηφιότητας: [ΕΔΩ](https://docs.google.com/document/d/1-D0OChCbQ32CayfWk7heOfBlrQNNtAGMY1dAjmw71nk/edit?tab=t.0)
* Φωτοαντίγραφα Πτυχίων (για αυτά που έχουν αποκτηθεί στο εξωτερικό θεωρείται απαραίτητη και η προσκόμιση της σχετικής αναγνώριση & αντιστοίχισης από το ΔΟΑΤΑΠ).
* Φωτοαντίγραφο Άδειας Ασκήσεως Επαγγέλματος.
* Βιογραφικό Σημείωμα.
* Φωτοαντίγραφο Αστυνομικής Ταυτότητας.
* Φωτοαντίγραφο διπλώματος οδήγησης.

Οι υποψήφιοι που δεν θα προσκομίσουν το σύνολο των απαραίτητων δικαιολογητικών θα αποκλείονται από την διαδικασία επιλογής προσωπικού. Οι κατέχοντες τίτλους σπουδών που έχουν αποκτηθεί στην αλλοδαπή, υποχρεούνται να έχουν την σχετική αναγνώριση & αντιστοίχιση από το ΔΟΑΤΑΠ.

Η αρχική αξιολόγηση των τελικών υποψηφίων θα γίνει από την Επιστημονικά Υπεύθυνη της δομής και η τελική επιλογή θα πραγματοποιηθεί μετά από συνέντευξη σε ώρες που θα ανακοινωθούν στους υποψήφιους τηλεφωνικά.

Οι ενδιαφερόμενοι μπορούν να υποβάλλουν αίτηση στην ηλεκτρονική διεύθυνση humanresources@kpechios.org με τίτλο: ΘΕΣΗ ΨΥΧΟΛΟΓΟΥ (ΧΙΟΣ), από την δημοσίευση της παρούσης ως τις 12/09/2025.

Πληροφορίες δίνονται από τη γραμματεία της Κινητής Μονάδας Ψυχικής Υγείας Χίου, καθημερινά 08:00 π.μ. -14:00 π.μ στο τηλέφωνο 22710 20000 (εσωτ. 2).



ΕΝΗΜΕΡΩΣΗ ΓΙΑ ΤΑ ΠΡΟΣΩΠΙΚΑ ΔΕΔΟΜΕΝΑ

Σας ενημερώνουμε πως για τον σκοπό της συμμετοχής σας στην παρούσα πρόσκληση εκδήλωσης ενδιαφέροντος για επιλογή ΧΧΧ και για λόγους συμμόρφωσης με τον Κανονισμό 2016/679 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα, συλλέγουμε τα εξής δεδομένα που μας παρέχετε με την παρούσα αίτηση: Επώνυμο, Όνομα, Διεύθυνση, Τηλέφωνο, Ηλεκτρονική Διεύθυνση , ΑΜΚΑ , ΑΦΜ, ΔΟΥ , ΑΔΤ, ΑΜΑ.